માધ્યમિક વિધાલયમાં ચાલતી બોર્ડની પરીક્ષામાં સ્થળ સંચાલક તરીકે જવાબદારી નિભાવતા દર્શનાબેન જીતેન્દ્ર કુમાર જાનીએ વાંકાનેર સીટી પોલીસમાં ફરિયાદ નોંધાવી હતી કે, ગઈકાલે વાંકાનેરમાં આવેલી જ્ઞાનગંગા સ્કૂલના પ્રિન્સિપાલ અને સંચાલક યોગેન્દ્રસિંહ ઝાલા વિધાર્થીનીઓ સાથે કે. કે. વિધાલયમાં ધસી આવ્યા હતા અને અમારી સ્કૂલની વિધાર્થીનિઓને પરીક્ષા દરમિયાન સપ્લી કેમ નથી આપતા તેમ કહીને મહિલા સ્થળ સંચાલક સાથે ઉગ્ર બોલાચાલી કરી હતી તેમજ નિરીક્ષક ડઈબેન ચૌધરીને 100 લોકોની સહી કરાવીને ઘરભેગી કરી દેવાની ધમકી આપી સીસીટીવી કેમેરાનું સંચાલન કરતા કર્મચારી પ્રીતિશભાઈ ઓઝાને ફડાકા મારી અને કર્મચારીઓને માર માર્યો હોવાની ફરિયાદ નોંધાવી છે.